Polițiștii din cadrul Poliției oraşului Urlați au reținut, marți, doi bărbați bănuiți de comiterea infracțiunii de furt calificat. Cei doi indivizi au fost prinși în flagrant în timp ce au furat mai multe bunuri de uz casnic dintr-o locuință.
Inspectoratul de Poliție Județean Prahova a precizat că, marți, în jurul orei 14.00, polițiști din cadrul Poliției Urlați au prins în flagrant delict doi bărbați de 46 ani, respectiv 52 de ani, care după ce au pătruns într-o locuință și au scos din aceasta mai multe bunuri de uz casnic, cu scopul de a le sustrage.
„Prejudiciul a fost recuperat în totalitate. În baza probatoriului administrat, față de cei doi bănuiți a fost luată măsura reținerii pentru 24 de ore, urmând ca azi să fieprezentați unității de parchet competente cu propunere de luare a unei alte măsuri preventive.
În cauză, cercetările sunt continuate de polițiști în cadrul unui dosar penal deschis sub aspectul săvârșirii infracțiunii de furt calificat”, a anunțat IPJ Prahova.